ครม.รีดภาษีลงทุนพันธบัตรแก้บาทเเข็ง
มติครม.เก็บภาษีต่างชาติลงทุนพันธบัตร15% แก้บาทแข็ง ให้ 4 แบงก์ช่วยSME ป้องกันความเสี่ยงค่าเงินเตรียมสินเชื่อหมื่นล้านปล่อยกู้กอกเบี้ยต่ำ
12 ต.ค. 2553

มติครม.เก็บภาษีต่างชาติลงทุนพันธบัตร15% แก้บาทแข็ง ให้ 4 แบงก์ช่วยSME ป้องกันความเสี่ยงค่าเงินเตรียมสินเชื่อหมื่นล้านปล่อยกู้กอกเบี้ยต่ำ



ภาพประกอบข่าว
ที่ประชุมคณะรัฐมนตรี มีมติอนุมัติมาตราการลดผลกระทบค่าเงินบาท ดังนี้ 1.ชะลอเงินไหลเข้าด้วยการยกเลิก การเว้น การหักภาษี ณ ที่จ่าย กรณีซื้อพันธบัตรที่ถือโดยนักลงทุนต่างประเทศ  ,ส่งเสริมให้รัฐบาล เเละรัฐวิสาหกิจเร่งลงทุนเพื่อใช้เงินตราต่างประเทศเเละเร่งจองเงินตราต่างประเทศล่างหน้า ,2.ให้ธนาคารละ 4 แห่ง ประกอบด้วย เอสเอ็มอีเเบงก์ เอ็กซิมเเบงก์ กรุงไทย เเละอิสลามเเบงก์ เข้าไปช่วยการทำป้องกันความเสี่ยงอัตราเเละเปลี่ยนล่วงหน้า(ฟอร์เวิร์ด) ให้ผู้ส่งออกเอสเอ็มอีที่มีมูลค่าไม่เกิน 5เเสนเหรียญสหรัฐ หรือ 15 ล้านบาท เเละให้บริษัทประกันสินเชื่ออุตสาหกรรมขนาดย่อม(บสย.) ทำการค้ำประกันการทำฟอร์เวิร์ด คิดดอกเบี้ย 0.75% 
3.โครงการเสริมสภาพคล่องให้ผู้ส่งออกเอสเอ็มอีโดย 5 เเบงก์รัฐ เอสเอ็มอีเเบงก์ เอ็กซิมเเบงก์ กรุงไทย เเละอิสลามเเบงก์ เเละออมสิน ปล่อยสินเชื่อเพื่อการส่งออก(แพ็กกิงเครดิต) 5 พันล้านบาท โดยให้บสย.ค้ำประกัน เเละวงเงินสินเชื่อเพื่อเสริมาภาพคล่อง 1 หมื่นล้านบาท โดยให้บสย.ค้ำประกัน 50% วงเงินสินเชื่อต่อราย ไม่เกิน 10% ของยอดส่งออก รวมเเล้วไม่เกิน 5 ล้านบาท คิดดอกเบี้ยพิเศษ MLR-1.5% เป็นเวลา 2 ปี กำหนดชำระเงินคืนภายใน 5 ปี รวมทั้งโครงการสินเชื่อเป็นเงินเหรียญสหรัฐ ไม่เกิน 3 เเสนเหรียญสหรัฐต่อราย ดอกเบี้ยไลบอร์+3%เป็นเวลา 1 ปี โดยเเบงก์จะอนุมัติภายใน 3 วัน